
J e g y z ő k ö n y v

Készült Bácsalmás Város Önkormányzata Képviselő-testületének 2015. május 28-án, 15 óra 40 perc kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, Márai András, Nagy Gábor, Schaffer Tünde és Turcsányi Csaba képviselők (9);

Patocskai Ibolya jegyző, Farkas Zoltánné szociális és hatósági osztályvezető, Hortyiné Lapostyán Katalin pénzügyi, beruházási és üzemeltetési megbízott osztályvezető, Horváth István pénzügyi ügyintéző, Kerényi Tamás beruházási ügyintéző, valamint Székelyhidi András, a Bajavíz Kft. ügyvezetője (6);

Jegyzőkönyvvezető: Zobokiné Bite Gyöngyi testületi ügyintéző.
Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből mindenki jelen van (100 %). Elmondja, hogy az SZMSZ 7. § (1) bekezdése alapján az ülést telefonon hívták össze. Jegyzőkönyv-hitelesítőknek Csémy László és Turcsányi Csaba képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (9 igen szavazattal) az alábbi határozatot hozza:

159/2015. (V. 28.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Csémy László és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester az alábbi napirendi pontok megtárgyalását javasolja:
1.
gépjárműbeszerzés a vízközmű szolgáltatás fejlesztése érdekében,
2.
a Bácsalmás, gr. Teleki J. u. 11. sz. alatti húsbolt hasznosítására pályázati hirdetmény kiírása,
3.
az „Ízes Bácska” Hagyomány- és Ízőrző Egyesület székhelyhasználata,

majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:

160/2015. (V. 28.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. május 28-i rendkívüli ülésén a következő napirendi pontokat tárgyalja meg:

1. Gépjárműbeszerzés a vízközmű szolgáltatás fejlesztése érdekében (1. sz. előterjesztés)
2. A Bácsalmás, gr. Teleki J. u. 11. sz. alatti húsbolt hasznosítására pályázati hirdetmény kiírása (2. sz. előterjesztés)
3. Az „Ízes Bácska” Hagyomány- és Ízőrző Egyesület székhelyhasználata (3. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Gépjárműbeszerzés a vízközmű szolgáltatás fejlesztése érdekében

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés és a hozzákapcsolódó határozati javaslat lényegét.

Kerényi Tamás beruházási ügyintéző érdeklődik, hogy a kötelező felelősségbiztosítás díját a Bajavíz Kft. fizeti-e meg.
Székelyhidi András, a Bajavíz Kft. ügyvezetője kijelenti, hogy minden járulékos költséget a Bajavíz Kft. fizet.
Németh Balázs polgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:
161/2015. (V. 28.) Bácsalmás v. öh.
Gépjárműbeszerzés a vízközmű 

szolgáltatás fejlesztése érdekében 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a bácsalmási vízközmű vagyon fejlesztése érdekében egy FIAT Ducato 3,3 t 2.0 Multijet 115 LE MWB dízel gépjárművet szerez be. 

2.
A Képviselő-testület a vásárláshoz szükséges összesen 5 083 340 Ft összeget a vízközmű vagyon után fizetett és elkülönítetten kezelt, célirányosan felhasználható vízközmű vagyon bérleti díjának terhére biztosítja. A Képviselő-testület a gépjárművet a bácsalmási vízközmű szolgáltatást ellátó Bajavíz Kft. részére üzemeltetésre – a közművagyon részeként, annak üzemeltetési feltételeivel azonos módon – átadja.

3.
A Képviselő-testület felhatalmazza Németh Balázs polgármestert az adásvételi szerződés aláírására és a gépjármű Bajavíz Kft. részére történő átadására.

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin PBÜ mb. osztályvezető



4. Kerényi Tamás beruházási ügyintéző

- levélben: Bajavíz Kft. (6500 Baja, Mártonszállási u. 81.)

2. napirendi pont
A Bácsalmás, gr. Teleki J. u. 11. sz. alatti húsbolt hasznosítására pályázati hirdetmény kiírása

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés és a pályázati hirdetménytervezet lényegét. 

Schaffer Tünde képviselő kérdezi, hogy a kaució az önkormányzat által meghatározott versenyképes ár-e, vagy a pályázó által felkínált bérleti díj háromhavi összege.
Patocskai Ibolya jegyző kijelenti, hogy a licit 71 790 Ft/hó bérleti díjjal indulna, a kaució az ajánlott összeg háromszorosa lesz.
Légrádi Mária képviselő a hirdetménytervezet második oldalának közepén lévő két mondatot felolvassa. Szerinte ezzel nem tudják kivédeni azt, hogy valaki a bérleti szerződés megkötése után bezárja a boltot.
Németh Balázs polgármester úgy véli, hogy az „élelmiszer és húsbolt üzemeltetése céljára lehet használni” szövegrész helyébe „élelmiszer és húsbolt üzemeltetése céljára köteles használni” szövegrész kerülhet.

Kerényi Tamás beruházási ügyintéző megjegyzi, az önkormányzatnak mindegy, hogy mire használja a bérlő az ingatlant.

Légrádi Mária képviselő szerint a lakosságnak fontos, hogy legyen két húsbolt.
Németh Balázs polgármester megjegyzi, hogy az ingatlan húsboltnak van kialakítva.
Tóth Árpád alpolgármester szerint nem szabhatják meg a hasznosítás célját a bérlőnek.

Patocskai Ibolya jegyző úgy tudja, hogy a földhivatali tulajdoni lapon az ingatlan húsboltként nyilvántartott. Köztes megoldásként említi, ha üzleti célra való hasznosítást jelölnek meg a hirdetményben.

Németh Balázs polgármester határozati javaslatként ismerteti az alábbi határozatban foglaltakat, és az elfogadását szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:
162/2015. (V. 28.) Bácsalmás v. öh.
A Bácsalmás, gr. Teleki J. u. 11. sz. alatti 
húsbolt hasznosítására 
pályázati hirdetmény kiírása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás, gr. Teleki J. u. 11. szám alatti önkormányzati (élelmiszer és húsbolt rendeltetésű) ingatlan hasznosítására előterjesztett hirdetménytervezetet az alábbiak szerint módosítja:

· a hirdetménytervezetben a helyiség főbb jellemzőinek felsorolása utáni mondat a következők szerint változzon: „A helyiséget a bérlő a rendeltetésének megfelelően köteles használni.”

2.
A Képviselő-testület a Bácsalmás, gr. Teleki J. u. 11. szám alatti önkormányzati helyiség hasznosítására kiírandó pályázati hirdetményt a jelen határozat melléklete szerint elfogadja.

3.
A Képviselő-testület felkéri Patocskai Ibolya jegyzőt a pályázati hirdetmény közzétételére.

4.
A Képviselő-testület a beérkezett pályázatok elbírálásáról a Pénzügyi és Fejlesztési Bizottság által történő előkészítés után a dönt.

Határidő: 1. és 2. pontnál: azonnal


3. pontnál: 2015. június 1.


4. pontnál: 2015. június 30.

Felelős: Németh Balázs polgármester
Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin megbízott gazdasági osztályvezető


4. Keresztesy Csaba városüzemeltetési ügyintéző

Melléklet a 162/2015. (V. 28.) Bácsalmás v. öh. jelölésű határozathoz
HIRDETMÉNY

Bácsalmás Város Önkormányzata a lakások és helyiségek bérletéről és elidegenítéséről szóló 13/2014. (VI. 27.) önkormányzati rendelete alapján 

PÁLYÁZATOT  HIRDET

a tulajdonában lévő 

Bácsalmás, Gr. Teleki u. 11. sz. alatti, 99,70 m²-es, élelmiszer és húsbolt rendeltetésű 

nem lakás célú ingatlan

 bérbeadására.

A pályázati kiírás a Polgármesteri Hivatal földszinti hirdetőtábláján megtekinthető, illetve Bácsalmás Város Honlapján megtalálható.

A pályázat közzétételének napja: 

2015. június 1.

A pályázatok beadásának határideje: 

2015. június 17. 12.00 óra


Városi Önkormányzat

Bácsalmás

BÁCSALMÁS  VÁROS ÖNKORMÁNYZATA

a lakások és helyiségek  bérletéről és elidegenítéséről szóló 13/2014. (VI. 27.) számú önkormányzati rendelete alapján 

PÁLYÁZATOT

Hirdet

a Bácsalmás, Gr. Teleki u. 11. sz. alatti, 99,70 m²-es, élelmiszer és húsbolt rendeltetésű 

nem lakás célú ingatlan bérbeadására.

Pályázni jogosult minden természetes és jogi személy, illetve jogi személyiséggel nem rendelkező egyéb gazdasági társaság. 
A bérbeadás kezdő időpontja várhatóan:
2015. július 1.





maximális tartama:
legfeljebb 5 év, mely a továbbiakban többször 






meghosszabbítható.

A helyiség főbb jellemzői:


alapterülete

:
99,70 m²


helyiségei

: 
eladótér, hűtőkamra, közlekedő, raktárak, szociális helyiségek


közművesítés

:
teljes közművesítés biztosított

A helyiséget a bérlő a rendeltetésének megfelelően köteles használni. Az ettől eltérő használat a szerződés azonnali megszűnését vonja maga után.

A helyiség Keresztesy Csaba városüzemeltetési ügyintézővel történő előzetes egyeztetést követően megtekinthető.

Jelen pályázat közzétételének napja
:
2015. június 1.
A pályázat benyújtásának határideje
:
2015. június 17. 12.00 óra 

A pályázat bontásának, 


      elbírálásának határideje
:
Beadást követő PFB és Képviselő-testületi ülés



            helye:

Polgármesteri Hivatal, Pénzügyi és Fejlesztési Bizottság ülése

A helyiség minimális bérleti díja:

Bruttó: 71.790,- Ft/hó 

A szerződéskötés előfeltétele, hogy a nyertes pályázó háromhavi bérleti díjnak megfelelő – azaz 215.370 Ft - kauciót befizessen. A kaució összege az esetleges licitáláskor változó bérleti díj emelkedésével arányosan változhat.

Közüzemi mérőórák átírásában az Önkormányzat segítséget nyújt, a közüzemi díjak fizetése bérlőt terhelik.

A helyiség rendeltetésszerű használatra alkalmas berendezésekkel ellátott. Az esetlegesen még szükséges berendezési, felszerelési tárgyak biztosítása bérlő feladata.

Bérlő feladata a helyiségek belső, karbantartási munkálatainak szüksége szerinti elvégzése.

Az építmény előtti közterület útpadkáig terjedő területének tisztántartása, karbantartása is bérlő feladata.

 A pályázati anyagot írásban kell benyújtani, melynek tartalmaznia kell:  

· a pályázó nevét és címét, telefonos elérhetőségét, a tevékenység folytatására feljogosító engedély másolatát,

· nyilatkozatot arról, hogy a pályázati feltételeket elfogadja,

· azon egyéb, a pályázó szempontjából fontosnak minősített körülményeket, melyeknek a szerződés tartalma szempontjából jelentősége van,

· Nyilatkozat arra vonatkozóan, hogy a pályázó megfelel a nemzeti vagyonról szóló 2011. évi CXCVI. törvény vonatkozó rendelkezéseinek.

A pályázatot írásban, zárt borítékban kell benyújtani. A polgármesteri hivatal 219. számú irodájába személyesen le lehet adni. Postai úton benyújtott pályázat esetén egy belső zárt borítékba kell, hogy kerüljön a pályázat. 

A pályázatot tartalmazó borítékra a következő szöveget kell ráírni:

PÁLYÁZAT

Bácsalmás, Gr. Teleki u. 11. sz. alatti, 99,70 m²-es, élelmiszer és  húsbolt rendeltetésű 

nem lakás célú ingatlan bérbeadására.

Felbontani TILOS !

Pályázó telefonszáma:__________________________

A postai úton benyújtott pályázatnak is a pályázat beadási határidejéig be kell érkeznie a Polgármesteri Hivatalhoz, a határidőn túl beérkező pályázatot felbontás nélkül visszaküldjük.

A pályázatok bontási eljárásán a pályázók külön meghívás nélkül részt vesznek. A pályázatok 

bontási eljárásán a Bizottság ismerteti az adott pályázó nevét, a vállalt bérleti díj összegét, valamint a pályázó bérletre vonatkozó egyéb ajánlatait. A Bizottság ezt követően licitrendszer alkalmazásával megállapítja azt, hogy ki hajlandó a legmagasabb bérleti díjat fizetni a nem lakás célú helyiség esetében.

A Pénzügyi és fejlesztési Bizottság a beérkezett pályázatokat a helyi rendeletben meghatározott szempontok figyelembevételével bírálja el, és terjeszti elő döntésre a Képviselő-testületnek. A képviselő-testület felhatalmazása alapján a pályázatot elnyert személlyel a polgármester legfeljebb 5 évre köti meg a helyiségbérleti szerződést.

A Képviselő-testület döntéséről a pályázók írásos értesítést kapnak.

A pályázat elbírálásának szempontjai:

A Bizottság a pályázati kiírásban meghatározott bérleti díj minimális összegét licitrendszer alkalmazásával 1.000,- Forintonként emeli, melyre a megjelent pályázók bemondással vagy kézfeltartással reagálnak.

A pályázók személyes megjelenése mindenképpen szükséges, ezért kérjük, telefonos elérhetőséget adjanak meg a beadott pályázati borítékon.

A licitálás nyertesével javasolja a Bizottság megkötni a helyiségbérleti szerződést.

Ha érvényes pályázat nem érkezik, az önkormányzat új pályázatot ír ki.

A pályázati kiírásban nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a Ptk., a lakások és helyiségek bérletéről és elidegenítéséről szóló 13/2014. (VI. 27.) számú önkormányzati rendelete, valamint a nemzeti vagyonról szóló 2011. évi CXCVI. törvény rendelkezései az irányadók.

Bácsalmás, 2015. június 1.







Németh Balázs








  polgármester

3. napirendi pont
Az „Ízes Bácska” Hagyomány- és Ízőrző Egyesület székhelyhasználata

(A 3. sz. előterjesztés a jegyzőkönyv melléklete.)
Németh Balázs polgármester a kérelem lényegét ismertetve érdeklődik, hogy az egyesület bejegyzése megtörtént-e.
Csémy László képviselő, az „Ízes Bácska” Hagyomány- és Ízőrző Egyesület képviseletében kijelenti, hogy a bejegyzés folyamatban van, jelen napirendi pont keretében tárgyalt engedély szükséges még hozzá. Tájékoztatásul elmondja, hogy a hagyományőrzés, a gasztronómia a fő profilja az egyesületnek, amely a Bácsalmáson és környékén élő lakosságnak, nemzetiségeknek a hagyományait, ízeit szeretné feltérképezni. Ennek megfelelően alakítják a tagságot bunyevácok, svábok, felvidékiek bevonásával. Szeretnék a külhoni magyarokkal, délvidékiekkel is felvenni a kapcsolatot, szeretnék megtalálni az igazán Bácsalmásra jellemző ételt. 
Németh Balázs polgármester gratulál az egyesület létrehozásához. Az előterjesztés határozati javaslata „A” változatának az elfogadását szavazásra bocsátja.

Csémy László képviselő bejelenti, hogy érintett, és a szavazásban nem kíván részt venni.

A képviselő-testület egyhangúlag (8 igen szavazattal, Csémy László nem szavaz) az alábbi határozatot hozza:

163/2015. (V. 28.) Bácsalmás v. öh.
Az „Ízes Bácska” Hagyomány- és Ízőrző 
Egyesület székhelyhasználata 
Határozat
Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul ahhoz, hogy az „Ízes Bácska” Hagyomány- és Ízőrző Egyesület az önkormányzat tulajdonát képező, bácsalmási 1987. hrsz. alatt lévő, természetben a Bácsalmás, Szent János u. 9. szám alatti ingatlant az egyesület székhelyeként megjelölje és használja.

A hozzájárulás határozatlan ideig tart.

A Képviselő-testület az egyesület átalakulása, működési körének megváltozása esetén a székhely-hozzájárulásról újra döntést hozhat.

Határidő: azonnal

Felelős: Németh Balázs polgármester

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Keresztesy Csaba városüzemeltetési ügyintéző



4. Vörösmarty Mihály Városi Könyvtár és Közművelődési 

Intézmény (Bácsalmás, Szt. János u. 9.)



5. kérelmező

A Képviselő-testület nem kéri jelenteni a határozatban foglaltak végrehajtásának megtörténtét.

Németh Balázs polgármester – több napirendi pont nem lévén – megköszöni a részvételt, bejelenti, hogy a közmeghallgatás néhány perc múlva kezdődik, és az ülést 15 óra 58 perckor berekeszti.
K. m. f.

Németh Balázs
Patocskai Ibolya

polgármester
jegyző


Csémy László
Turcsányi Csaba

képviselők, jegyzőkönyv-hitelesítők
